**2021-2022 M. KLAIPĖDOS RAJONO**

**I KREPŠINIO LYGOS PIRMENYBIŲ**

**N U O S T A T A I**

**(PROJEKTAS)**

**1. TIKSLAS IR UŽDAVINIAI**

**1.1.** Populiarinti krepšinį Klaipėdos rajone.

**1.2.** Propaguoti sveiką gyvenimo būdą.

**1.3.** Kelti sportinį meistriškumą.

**1.4**. Išsiaiškinti pajėgiausias Klaipėdos rajono komandas.

**II. VADOVAVIMAS IR VYKDYMAS**

**2.1.** Varžybas vykdo Klaipėdos rajono savivaldybės BĮ sporto centras.

**2.2.** Varžybos vykdomos pagal oficialias FIBA krepšinio taisykles ir šiuos nuostatus.

**2.3.** Varžybų vyriausias teisėjas – Mantas Ruikis.

**2.4**. Visus sprendimus susijusius su nuostatuose nenumatytais atvejais priima varžybų vyriausias teisėjas. Vyriausiojo teisėjo sprendimas gali būti skundžiamas. Tokiu atveju yra šaukiamas varžybose dalyvaujančių komandų vadovų pasitarimas. Pasitarimo metu svarstomas skundas ir balsavimo tvarka priimamas neginčijamas sprendimas.

**III. DALYVIAI**

3.1. Varžybose gali dalyvauti Klaipėdos rajone gyvenamąją vietą deklaruojantys ir dirbantys asmenys, taip pat du legionieriai (kituose rajonuose gyvenamąją vietą deklaruojantys žaidėjai).

**3.2.** Esant reikalui varžybų dalyviai privalo pateikti dokumentus, įrodančius jų teisę dalyvauti varžybose (gyvenamoji vieta ar darbo vieta).

**3.4.** Pirmenybėse negali rungtyniauti RKL, NKL, LKL, ar atitinkamose užsienio lygose registruoti žaidėjai.

**3.5.** Pažeidus 3.1 ar 3.4 punktus, varžybų vyr. teisėjas turi teisę komandos rezultatus anuliuoti, įskaityti techninį pralaimėjimą ir pašalinti „nelegalų“ žaidėją arba visą komandą iš Klaipėdos rajono krepšinio pirmenybių.

**3.6** Jei komandai, reguliariajame etape yra užfiksuota pergalė 20:0, visiems komandos žaidėjams, esantiems sudėtyje, šios rungtynės užskaitomos kaip sužaistos.  
**3.7** Žaidėjas laikomas sužaidusiu rungtynes, jei jis yra užregistruotas rungtynių protokole ir jų metu pabuvojo aikštėje.  
**3.8** Rajono gyventojams, gimusiems 2002 m. ir vėliau, meistriškumo apribojimai netaikomi.

**IV. VYKDYMO VIETA IR LAIKAS**

**4.1.** Varžybos vyks nuo 2021 m. spalio mėn. pagal varžybų tvarkaraštį, BĮ sporto centro salėje.

4.2. Rungtynių tvarkaraštis bus skelbiamas vėliausiai prieš savaitę iki komandos varžybų ir nebus derinamas su komandomis, išimtis daroma tik tuo atveju, jei komandos vadovas iš anksto (prieš mėnesį) pateiks datas, kuriomis negali komanda žaisti, tačiau tai negali būti visą mėnesį ta pati savaitės diena. pvz. šeštadienis.

**4.3** Varžybos gali būti nukeliamos/nutraukiamos neribotam laikui LR SAM ar kt. kontroliuojančių institucijų nurodymu.

**V. KOMANDŲ IR ŽAIDĖJŲ REGISTRAVIMAS**

**5.1.** Varžybose dalyvaujančios komandos privalo pateikti elektroniniu būdu, arba rašytines nurodytos formos pilnai užpildytas vardines paraiškas. Joje turės būti žaidėjo parašas, kuris patvirtins žaidėjo atsakomybę už galimus sveikatos sutrikimus, taip pat sutiekiantis teisę publikuoti žaidėjo nuotraukas internetinėje svetainėje. Paraiškos pateikiamos BĮ sporto centrui, J. Janonio g. 9, tel./faks. 45 52 90, el. p. scgargzdai@gmail.com. Taip pat komandų vadovai turi padaryti visų žaidėjų nuotraukas (tinka fotografuotos telefonu) ir jas atsiųsti iki antrų komandos varžybų. Nuotraukos bus naudojamos naujame interneto puslapyje, kuriame bus skelbiama rungtynių informacija.

**5.2.** Klaipėdos rajono čempionate dalyvauti gali asmenys turintys galiojančius Galimybių pasus, laikantis LR SAM reikalavimų, jiems pasikeitus atitinkamai bus vadovaujamasi pirmenybių vykdyme.

**5.3.** Komandos gali registruoti 15 žaidėjų ir juos reikia registruoti ne vėliau kaip 48 valandos iki pirmųjų komandos varžybų. Paraiškoje privaloma nurodyti dalyvio turinčio Galimybių paą galiojimo trukmę. Komandos vadovas atsako, kad pateikta informacija būtų teisinga ir baigiantis galiojimo terminui, jį atnaujina arba informuoja organizatorius, kad žaidėjas nebegali tęsti čempionato dėl pasibaigusio paso galiojimo laiko. Paraiškoje nenurodyti asmenys pirmenybėse žaisti negali.

**5.3.1.** Komandos sudėtį bus galima atnaujinti, papildyti žaidėjų sąrašą (bet ne daugiau kaip 15 žaidėjų) asmenimis, kurie neturi galimybių paso, jeigu LR SAM pakeis reikalavimus sporto renginių organizavimui.

**5.4.** Komandos sezono metu registruotų žaidėjų keisti negali.

**5.4.1.** Išimtis gali būti taikoma, žaidėjams kurie nebegali tęsti čempionato dėl pasibaigusios Galimybių paso galiojimo ir jį komandoje gali pakeisti kitas žaidėjas atitinkantis šiuos nuostatus, bet ne vėliau nei likus mažiau nei 30% komandos reguliariojo sezono rungtynių.

**5.5.** Žaidėjai, sužaidę mažiau nei 30% varžybų, atkrintamose ir finalinėse varžybose žaisti negalės, išskyrus, jei pristatys gydytojo pažymą, pateisinančią nedalyvavimą.

**5.6.** Kiekvienose varžybose registruoti leidžiama 12 žaidėjų.

**5.7.** Kiekvienose rungtynėse komandos vadovas atsako už savo komandos žaidėjų būklę, bei įsipareigoja užtikrinti, kad komandos nariai jaučiantys COVID-19 simptomus rungtynėse nedalyvaus.

**5.8.** Komandos vadovas sužinojęs, jog vienam iš jo komandos narių buvo patvirtintas COVID pandemijos testas, nedelsiant tą pačią dieną informuoja organizatorius.

**VI. VARŽYBŲ VYKDYMO SISTEMA**

**6.1.** Varžybos vykdomos vieno arba dviejų ratų sistema, po to bus žaidžiamos atkrintamosios varžybos. Atkrintamųjų varžybų tvarka bus nustatyta įpusėjus pirmajam ratui.

**6.2.** Už laimėtas rungtynes komandai skiriami 2 taškai, už pralaimėtas 1 taškas, neatvykimas – 0 taškų, neatvykusiai komandai įskaitomas techninis pralaimėjimas 0 : 20. Komandai vėluojant daugiau kaip 15 min. be pateisinamos priežasties ir neinformavus organizatorių užskaitomas techninis pralaimėjimas.

**6.3.** Dviem komandoms surinkus vienodą taškų skaičių, pirmenybė teikiama jų tarpusavio susitikimo laimėtojui.

**6.4.** Daugiau kaip dviem komandoms surinkus vienodai taškų, pirmenybė teikiama komandai, turinčiai daugiausia laimėjimų jų tarpusavio susitikimuose. Jei laimėjimų skaičius vienodas, vietos nustatomos pagal įmestų ir praleistų taškų santykį tarp komandų, turinčių po lygiai taškų tarpusavio susitikimuose.

**6.5.** Varžybų metu bus rašomi statistiniai protokolai.

**6.6.** Žaidimo laikas – 4 kėliniai po 10 minučių, pratęsimai – po 5 minutes.

**6.7.** Komandos privalo žaisti vienodos spalvos apranga su ryškiais standartiniais numeriais. Žaidėjas, neturintis tos pačios spalvos marškinėlių ir numerio ant jų, žaisti negali.

**VII. APRŪPINIMAS, STARTINIS MOKESTIS**

**7.1.** Komandų kelionės ir dalyvavimo varžybose išlaidas apmoka komandiruojančios organizacijos.

**7.2.** Teisėjavimo ir kitas varžybų vykdymo išlaidas apmoka BĮ sporto centras.

**7.3.** Komandų dalyvaujančių pirmenybėse startinis mokestis priklauso nuo komandoje žaidžiančių legionierių skaičiaus. Jei komandą sudaro vien Klaipėdos rajone gyvenantys ar dirbantys žaidėjai, tuomet startinis mokestis – 250 eur. Jei komandą turi vieną legionierių - startinis mokestis yra 350 eur., jei du legionierius – 500 eur.

Pirma dalis (pusę startinio mokesčio) sumokama iki 2021 m. lapkričio 1 dienos, pervedant pinigus į Sporto centro sąskaitą LT63 4010 0402 0023 8385.

Antra startinio mokesčio dalis sumokama per 2021 metų sausio mėnesį. Nesant galimybei mokėti dalimis, galima sumokėti visą startinį mokestį iš karto.

**7.4.** Komandos, nesumokėjusios startinio mokesčio iki nurodyto laiko, nebus įtraukiamos į varžybų tvarkaraštį. Vyr. teisėjas turi teisę tokią komandą pašalinti iš pirmenybių.

**VIII. APDOVANOJIMAS**

**8.1.** Komanda nugalėtoja apdovanojama BĮ sporto centro įsteigta taure ir prizu, komandos prizininkės – taurėmis ir prizais.

**8.2.** Komandos nugalėtojos ir kitų prizinių vietų žaidėjai apdovanojami medaliais.

**IX. BAUDOS. JŲ SKYRIMO TVARKA**

**9.1.** Varžybose dalyvaujančių komandų, žaidėjų bei kitų su varžybomis susijusių asmenų elgesio ir drausmės klausimus sprendžia vyriausiasis varžybų teisėjas.

**9.2.** Žaidėjui, gavus pirmąją techninę pražangą sezone, nuobauda netaikoma. Už kitas technines pražangas sezone žaidėjas praleidžia 3 artimiausias rungtynes arba sumoka 17 eurų baudą, pervedant pinigus į Sporto centro sąskaitą ir pervedimo banko išrašo kopiją privalo pateikti iki kitų varžybų pradžios. Gavęs diskvalifikacinę pražangą privalės praleisti 5 artimiausias varžybas arba vyr. teisėjo sprendimu gali būti pašalintas iš pirmenybių. (Išimtis gali būti taikoma, jei techninė pražanga buvo paskirta ne už grubų taisyklių pažeidimą teisėjų, varžovų, žiūrovų atžvilgiu, pavyzdžiui, už pražangos imitaciją). Galutinį sprendimą priima vyr. teisėjas.

**9.3.** Už neetišką elgesį varžovų, žiūrovų ar teisėjų atžvilgiu (grasinimu, smurtą, keiksmažodžius) komandų atstovams, žaidėjams gali būti skirta žaidėjo ar komandos diskvalifikacija.

**9.4.** Komanda piktybiškai pažeidinėjanti varžybų nuostatus yra šalinama iš tolimesnių varžybų, o jos rezultatai anuliuojami.

**9.5.** Savo sprendimą dėl pašalinimo vyriausiasis teisėjas pateikia komandos vadovui raštu.

**9.6.** Už kitus pažeidimus, kurie nėra išvardinti šiame reglamente, baudas skiria vyr. teisėjas.

**9.7.** Komanda, pateikusi protestą dėl varžybų baigties, privalės tai pateikti pagal protestų padavimo tvarką, numatytą FIBA taisyklėse, prieš tai sumokant 30 eurų mokestį.

**9.8.** Per 24 val. protestas bus nagrinėjamas komisijos, kurią sudarys varžybų vyr. teisėjas, sporto centro direktoriaus pavaduotojas, kuruojantis pirmenybes, abiejų žaidusių komandų vadovai bei BC Gargždai krepšinio komandos vyr. treneris.

*Visų pirmenybėse dalyvaujančių komandų treneriai ir žaidėjai privalo susipažinti su šiais nuostatais iki varžybų pradžios, komandos vadovas ar treneris patvirtina tai savo parašu vardinėje paraiškoje.*

*\_\_\_\_\_\_\_\_\_\_\_\_\_\_\_\_\_\_\_\_*

Parengė:

Dir. pavaduotojas Modestas Žukauskas

Tel. 860864333